
ОБЩИНСКИ СЪВЕТ - КИРКОВО


НАРЕДБА
ЗА РЕДА И УСЛОВИЯТА ЗА ИЗВЪРШВАНЕ НА СТРОИТЕЛНИ И МОНТАЖНИ РАБОТИ, СВЪРЗАНИ С РАЗКОПАВАНЕ НА ТЕРИТОРИЯТА НА 
ОБЩИНА КИРКОВО


В сила от 30.04.2025 г.
Приета на заседание на Общински съвет – Кирково с Решение №122 от протокол. № 13/29.10.2024 г.






с. Кирково
октомври, 2024 г.

[bookmark: _GoBack]ГЛАВА ПЪРВА
ОБЩИ ПОЛОЖЕНИЯ
Чл. 1 (1) С тази наредба се определят условията и реда за извършване на строителни и монтажни работи (СМР) по смисъла на § 5, т. 40 от Закона за устройство на територията, свързани с разкопаване на улични и тротоарни настилки, вътрешно-селищни пространства, общински и полски пътища, озеленени и залесени площи на територията на община Кирково.
(2) С наредбата се определят и конкретните правомощия на кмета на общината и органите на общинска администрация, свързани със съгласуването, координацията и контрола на дейностите по ал. 1.

ГЛАВА ВТОРА
ГОДИШНО СЪГЛАСУВАНЕ И КООРДИНАЦИЯ
Чл. 2 (1) (Отм. с решение №840/09.04.2025г. по Административно дело №604/2024г. на Административния съд- Кърджали) До края на месец декември на всяка календарна година дружествата, предоставящи обществени услуги по смисъла на § 1, т. 2 от АПК, чиято дейност е свързана и с разкопаване на улични и тротоарни настилки, вътрешно-селищни пространства, общински и полски пътища, озеленени и залесени площи на територията на Община Кирково, предоставят в община Кирково инвестиционната си програма за следващата календарна година, в частта и за изграждане, ремонт и/или реконструкция на мрежи и съоръжения на техническата инфраструктура.
(2) До края на месец март на всяка календарна година, кметът на общината или упълномощено от него длъжностно лице, изготвя график за всички предстоящи през настоящата година строителни и монтажни работи, свързани с изграждане, ремонт или поддръжка на елементите на техническата инфраструктура, като взема предвид и предоставените инвестиционни програми на дружествата по ал. 1. Графикът се предоставя на дружествата по ал. 1 и се оповестява чрез средствата за масово осведомяване и в интернет страницата на община Кирково.
(3) Актуализации и изменения в графика по ал. 2 се допускат само в случай на доказана неотложна нужда от извършване на строителните и монтажни дейности в обществен интерес.
Чл. 3 (Отм. с решение №840/09.04.2025г. по Административно дело №604/2024г. на Административния съд- Кърджали) Забранява се извършването на строителни и монтажни работи, свързани с разкопаване на улични и тротоарни настилки, вътрешно-селищни пространства, общински и полски пътища, озеленени и залесени площи на територията на община Кирково от дружествата, доставчици на обществени услуги, невключени в графика по ал. 2, с изключение на случаите на повреда или авария, които трябва да бъдат отстранени незабавно.

ГЛАВА ТРЕТА
РЕД И УСЛОВИЯ ЗА ИЗВЪРШВАНЕ НА СТРОИТЕЛНИ И МОНТАЖНИ РАБОТИ, СВЪРЗАНИ С РАЗКОПАВАНЕ НА УЛИЧНИ И ТРОТОАРНИ НАСТИЛКИ, ВЪТРЕШНО-СЕЛИЩНИ ПРОСТРАНСТВА, ОБЩИНСКИ И ПОЛСКИ ПЪТИЩА, ОЗЕЛЕНЕНИ И ЗАЛЕСЕНИ ПЛОЩИ ПРИ НОВО СТРОИТЕЛСТВО, РЕМОНТ, РЕКОНСТРУКЦИЯ ИЛИ ПРИСЪЕДИНЯВАНЕ
Чл. 4 (1) Преди започване на работа възложителят на строителни и монтажни работи, свързани с разкопаване на улични и тротоарни настилки, вътрешно-квартални пространства, общински и полски пътища, озеленени и залесени площи на територията на община Кирково при ново строителство и/или ремонт и/или реконструкция и/или присъединяване е длъжен да уведоми писмено за това със заявление по образец общинската администрация.
(2) Към заявлението възложителят прилага:
а) копие от разрешението за строеж, ако такова се изисква или разрешение за поставяне за елементите на градското обзавеждане;
б) скица-предложение на разкопавания участък с обяснителна записка в случаите на чл. 147, ал. 1 и/или чл. 151, ал. 1 от ЗУТ;
в) проект за временна организация на движението (ВОД), съгласувана със сектор „Пътна полиция” при извършване на СМР в улична регулация;
г) (Отм. с решение №840/09.04.2025г. по Административно дело №604/2024г. на Административния съд- Кърджали) документ за внесена такса за услугата по съгласуване и координиране на СМР (съгласувателно писмо);
д) (Отм. с решение №840/09.04.2025г. по Административно дело №604/2024г. на Административния съд- Кърджали) документ за внесена гаранционна вноска по реда на глава шеста на наредбата;
е) документ за платена такса за издаване на заповед за ВОД, когато е приложимо;
Чл. 5  В 7-дневен срок след постъпване на заявлението, кметът на общината или упълномощено от него длъжностно лице от общинската администрация, издава съгласувателно писмо, което съдържа:
- предписание за срока и времето, в което да бъдат извършвани СМР и възстановителни работи;
- последователността, в която да бъдат извършвани СМР, в случай, че на същата територия се извършват СМР и от други лица;
- условия и срок за съставяне на протокол по чл. 74, ал. 2 от ЗУТ и за издаване на разрешение за засипване.
Чл. 6. Строителните и монтажни работи по разкопаване на улични и тротоарни настилки, вътрешно-селищни пространства, общински и полски пътища, озеленени и залесени площи могат да започнат веднага след получаване на съгласувателно писмо.
Чл. 7 (1) Най-малко три дни преди засипване на изградените или преустроени подземни мрежи или съоръжения, възложителят е длъжен да уведоми общинската администрация в писмен вид.
(2) Засипването се разрешава при условията на чл. 74, ал. 2 от ЗУТ и след удостоверение от отдел „Териториално развитие и инфраструктура” на Община Кирково за представено геодезическо заснемане на магнитен носител в отдела.

ГЛАВА ЧЕТВЪРТА
РЕД И УСЛОВИЯ ЗА ИЗВЪРШВАНЕ НА СТРОИТЕЛНИ И МОНТАЖНИ РАБОТИ ПРИ ПОВРЕДИ И АВАРИИ НА ЕЛЕМЕНТИТЕ НА ТЕХНИЧЕСКАТА ИНФРАСТРУКТУРА
Чл. 8 (1) При повреди и аварии на подземните съоръжения на техническата инфраструктура, които трябва да бъдат отстранени незабавно, възложителят или дружеството, предоставящо обществени услуги, може да започне СМР веднага, като уведоми за това писмено със заявление по образец общинската администрация.
(2) Към заявлението възложителят прилага:
а) скица-предложение на разкопавания участък с обяснителна записка;
б) (Отм. с решение №840/09.04.2025г. по Административно дело №604/2024г. на Административния съд- Кърджали) документ за внесена такса за услугата по съгласуване и координиране на СМР (съгласувателно писмо);
в) (Отм. с решение №840/09.04.2025г. по Административно дело №604/2024г. на Административния съд- Кърджали) документ за внесена гаранционна вноска по реда на чл.18 от глава шеста на наредбата.
Чл. 9 (1) При повреди и аварии на подземните съоръжения на техническата инфраструктура, които трябва  да бъдат отстранени незабавно в почивни и празнични дни или в извънработно време, възложителят или дружеството, предоставящо обществени услуги може да започне СМР веднага, като представи на дежурния към ОбА-Кирково следните документи – писмено уведомление (свободна форма), снимков материал  и проекто-график за отстраняване на аварията.
(2) В случаите по ал. 1 в първия работен ден възложителят подава в община Кирково заявление по образец, като прилага документите по чл. 8, ал. 2.
(3) В случаите,когато възстановяването на последиците е обективно невъзможно да бъде завършено в кратък срок (повече от един ден),операторите, предприятията и експлоатационните дружества са длъжни да осигурят за срока на ремонта безопасна проходимост / със съответната сигнализация / за гражданите и превозните средства в засегнатия участък.

ГЛАВА ПЕТА
ВЪЗСТАНОВЯВАНЕ НА ТЕХНИЧЕСКАТА ИНФРАСТРУКТУРА
Чл. 10 Лицата, извършили  СМР по смисъла на тази наредба са длъжни да извършат за своя сметка необходимите възстановителни работи в сроковете, посочени в съгласувателните писма по чл. 5.
Чл. 11 (1) Възстановяването на изкопите по улици и асфалтирани алеи се извършва с инертни материали – несортиран трошен камък до ниво земно легло. Уплътняването се извършва с пневматична трамбовка на пластове по 20 см. Полага се трошен камък за пътна основа с дебелината на съществуваща конструкция, но не по-малко от 35 см, след което се полага асфалтова смес с дебелина равна на съществуващата настилка или от съществуващия тип. За площи по-големи от 30 кв.м. се изпълнява основната настилка на пътното платно. В този случай уплътняването се извършва с валяк.
(2) Възстановяването на пътната настилка да обхваща ширината на изкопа, увеличена със 70 см. от двете страни. Да се оформят правоъгълни форми със страни успоредни или перпендикулярни на оста на пътя. Допустими са неравности не по-големи от 1 см.  Асфалтираният участък се окантва с битумна емулсия или материал за по-добра връзка.
Чл. 12 (1) Възстановяването на тротоарни настилки с бетонови плочи се извършва с плочи с дебелина 4 см., вароциментов разтвор М 50 – 4 см., уплътнен пясък – 3 см., уплътнен несортиран трошен камък – 10 см.
(2) Възстановяването на бетонни настилки се извършва с бетон клас В10  – 15см., пясък – 3 см., несортиран трошен камък – 10 см.
(3) Тротоарите се възстановяват с нови материали, съответстващи на съществуващата настилка. В случай, че тротоарът завършва с тревна или свободна площ, да се укрепва с градински бордюри.
Чл. 13. Възстановяването на зелените площи се извършва с изкопаната почва, като същата се трамбова на пластове до 20 см. и се озеленява със същия вид растителност. Приемането се извършва от представител на общинска администрация.
Чл. 14. Възстановяването при преминаване през поземлени имоти и пътища без настилка – общинска собственост се извършва с изкопаната почва, като същата се трамбова на пластове до 20 см.
Чл. 15. В съгласувателните писма по чл. 5 от наредбата, съгласуващият орган може да даде и допълнителни указания за извършване на възстановителните работи, с оглед особеностите на терена.
Чл. 16. (1) Незабавно след извършване на необходимите възстановителни работи, посочени в съгласувателните писма по чл. 5, възложителят на строителни и монтажни работи, свързани с разкопаване на улични и тротоарни настилки, вътрешно-селищни пространства, общински и полски пътища, озеленени и залесени площи, уведомява писмено общинската администрация.
(2) За новоизградени обекти, при които са извършвани дейности по ал. 1, уведомителното писмо се подава след въвеждане на обекта в експлоатация.
Чл. 17. За констатиране качеството на възстановителните работи в 14-дневен срок от постъпване на уведомлението по чл. 16 се съставя двустранен протокол от упълномощени представители на общинската администрация и на възложителя.

ГЛАВА ШЕСТА
РАЗМЕР НА ГАРАНЦИОННАТА ВНОСКА ЗА КАЧЕСТВЕНО ИЗПЪЛНЕНИЕ НА ВЪЗСТАНОВИТЕЛНИТЕ РАБОТИ. РЕД И УСЛОВИЯ ЗА ВЪЗСТАНОВЯВАНЕ НА ГАРАНЦИОННАТА ВНОСКА
Чл. 18 (1) (Отм. с решение №840/09.04.2025г. по Административно дело №604/2024г. на Административния съд- Кърджали) Преди извършване на изкопни работи по улици, площади, зелени площи, тротоари и пътища общинска собственост, да се внася гаранция за качествено възстановяване и в срок на повредените настилки и зелени площи, която е в размер на 100% от стойността на възстановителните работи, но не по-малко от 500 лв. Минималните  стойности на възстановителни работи за следните видове са:
1. възстановяване на повредени зелени площи и тротоари – 50 лв./м2;
1. възстановяване на повредени асфалтови настилки – 70 лв./м2.
(2) (Отм. с решение №840/09.04.2025г. по Административно дело №604/2024г. на Административния съд- Кърджали) Гаранцията се възстановява след приемане на възстановителните работи от страна на технически специалист от община Кирково и съставяне на протокол.
Чл. 19 (Отм. с решение №840/09.04.2025г. по Административно дело №604/2024г. на Административния съд- Кърджали) Ежегодно, до края на месец януари дружествата, предоставящи обществени услуги, чиято дейност е свързана и с аварийни разкопавания на територията на община Кирково предоставят в полза на община Кирково годишна гаранционна вноска в размер на 2000 лева като гаранция за качествено изпълнение на възстановителните работи.
Чл. 20 (1) (Отм. с решение №840/09.04.2025г. по Административно дело №604/2024г. на Административния съд- Кърджали) В границата на урбанизираните територии гаранционната вноска по чл.18 се възстановява след съставяне на протокол по чл. 17 с констатации за качествено изпълнени възстановителни работи.
(2) (Отм. с решение №840/09.04.2025г. по Административно дело №604/2024г. на Административния съд- Кърджали) При констатиране на некачествено изпълнение на възстановителните работи част от гаранционната вноска в размер на 30 лв./кв.м., внесена по реда на чл. 18 не се възстановява.
Чл. 21 (1) Шест  месеца след подписване на протокола по чл. 17 упълномощени от кмета на община Кирково длъжностни лица извършват повторна проверка относно качеството на възстановителните работи и съставят констативен протокол.
(2) (Отм. с решение №840/09.04.2025г. по Административно дело №604/2024г. на Административния съд- Кърджали) При констатиране на качествени възстановителни работи част от остатъка от гаранционната вноска, внесена по реда на чл. 18 в размер на 20 лв./кв.м., се възстановява на възложителя.
(3) (Отм. и изм. с решение №840/09.04.2025г. по Административно дело №604/2024г. на Административния съд- Кърджали) При констатиране на некачествени възстановителни работи остатъкът от гаранционната вноска, внесена по реда на чл. 18 в размер на 30 лв./кв.м., се задържа и се използва за извършване на възстановителните дейности.
Чл. 22. (1) (Отм. с решение №840/09.04.2025г. по Административно дело №604/2024г. на Административния съд- Кърджали) Извън границата на урбанизираните територии след съставяне на протокол по чл. 20 с констатации за качествено изпълнени възстановителни работи се възстановява пълният размер на гаранционната вноска, внесена по реда на чл. 21 от наредбата.
(2) (Отм. с решение №840/09.04.2025г. по Административно дело №604/2024г. на Административния съд- Кърджали) При констатиране на некачествено изпълнение на възстановителните работи се прилагат разпоредбите на чл.21.
Чл. 23 (1) (Отм. и изм. с решение №840/09.04.2025г. по Административно дело №604/2024г. на Административния съд- Кърджали) В края на месец декември, всяка календарна година комисия, назначена от кмета на община Кирково извършва проверка по всички случаи на аварийни разкопавания от текущата календарна година, за които е констатирано некачествено изпълнение на възстановителните работи. При повторно констатиране на некачествени възстановителни работи от гаранционната вноска, внесена по реда на чл. 19 в размер на 2000 лв., се задържат необходимите средства за извършване на необходимите възстановителни дейности.

ГЛАВА СЕДМА
АДМИНИСТРАТИВЕН КОНТРОЛ
Чл. 24 (1) В отдел „Териториално развитие и инфраструктура” се създава и поддържа общ регистър с информация за допуснатите строителни работи в имотите, публична общинска собственост, на територията на общината.
(2) Регистрите съдържат: разрешение за строеж, данни за инвеститора и изпълнителя, обхват на СМР, график за завършване на строителните работи и констативния протокол за завършена работа по чл.17.
Чл. 25 (1) Контролът по спазването на тази наредба се упражнява от кмета на общината или упълномощени от него длъжностни лица;
(2) Във връзка с изпълнение на функциите им по тази наредба, контролните органи по ал. 1 имат право:
1. на свободен достъп до строежите и съоръженията по време на извършване на строителните и монтажни работи;
2. да изискват всички необходими за проверките документи, данни, легитимация, писмени справки и обяснения от длъжностните лица в администрации, от участниците в строителството, от лицата на строежа, от специализираните контролни органи и дружества.
(3) Средствата, набрани от отчисления в размер на 50 на сто от събраните по тази наредба приходи за общинския бюджет, представляващи такси, цени на услуги, глоби и имуществени санкции се разходват само за изграждане и поддържане на пътната и техническата инфраструктура, собственост на общината, за развитие на материалната база, за повишаване на квалификацията и за стимулиране на служителите от съответният отдел на общината при условия и по ред, определен със заповед на кмета на община Кирково.
ГЛАВА ОСМА
АДМИНИСТРАТИВНО-НАКАЗАТЕЛНА ОТГОВОРНОСТ
Чл. 26 (Отм. с решение №840/09.04.2025г. по Административно дело №604/2024г. на Административния съд- Кърджали) Наказва се с глоба от 1 000 до 5 000 лева, ако по друг нормативен акт не е предвидено по-тежко наказание – участник в строителството, който:
1. извършва, разпореди или допусне извършването на СМР по тази наредба, без да уведоми за това община Кирково и без за това да е издадено съгласувателно писмо по чл. 5 на наредбата;
2. не изпълни писмено предписание или нареждане на контролен орган по тази наредба, издадено в рамките на неговата компетентност;
3. не осигури достъп, не представи необходимите документи, данни, легитимация и писмени справки на контролните органи;
4. засипе изградените или преустроени подземни мрежи или съоръжения без издадено разрешение за засипване по реда на наредбата;
5. не извърши възстановителните работи и не отстрани за своя сметка нанесените повреди на общинско имущество във връзка с осъществявани от него СМР по тази наредба в срока, определен от органите на общината.
Чл. 27 (Отм. с решение №840/09.04.2025г. по Административно дело №604/2024г. на Административния съд- Кърджали) За други нарушения по тази наредба, както и на решенията и предписанията, основани на нея, наказанието е глоба от 500 до 1 000 лева, ако в друг нормативен акт не е предвидено по-тежко наказание.
Чл. 28 Ако нарушението по чл. 26 и по чл. 27 бъде продължено, след като е констатирано с акт или, ако в срока за издаване на наказателното постановление бъде извършено друго нарушение от същото лице, наказанието е глоба от 3 000 до 5 000 лева, независимо от наказанието по първото нарушение.
Чл. 29 (1) (Отм. с решение №840/09.04.2025г. по Административно дело №604/2024г. на Административния съд- Кърджали) Кметът на общината или упълномощено от него длъжностно лице налага имуществена санкция в размер от 10 000 до 20 000 лева на юридическо лице или едноличен търговец, както следва:
1. възложител на СМР, за които не е подало уведомление;
1. възложител на СМР, не изпълнил писмено предписание или нареждане на контролен орган по тази наредба, издадено в рамките на  неговата компетентност;
1. възложител, който не осигури достъп или не се представят необходимите документи, данни, легитимация и писмени справки на контролните органи;
1. възложител, който засипе изградените или преустроени подземни мрежи или съоръжения, без издадено разрешение за засипване по реда на наредбата;
1. възложител, който не извърши възстановителните работи и не отстрани за своя сметка нанесените повреди на общинско имущество във връзка с осъществявани от него СМР по тази наредба в срока, определен от органите на общината.
(2) (Отм. с решение №840/09.04.2025г. по Административно дело №604/2024г. на Административния съд- Кърджали) Санкциите по ал. 1 се налагат по реда на чл. 30 и 31 от настоящата наредба.
Чл. 30.(1) (Отм. с решение №840/09.04.2025г. по Административно дело №604/2024г. на Административния съд- Кърджали) Установяването на нарушения по тази наредба, издаването, обжалването и изпълнението на наказателните постановления се извършват по реда на Закона за административните нарушения и наказания.
(2) (Отм. с решение №840/09.04.2025г. по Административно дело №604/2024г. на Административния съд- Кърджали) Актовете за установяване на нарушенията по тази наредба се съставят от упълномощени длъжностни лица общинска администрация.
Чл. 31 Наказателните постановления се издават от кмета на общината.

ГЛАВА ДЕВЕТА
ПРЕХОДНИ И ЗАКЛЮЧИТЕЛНИ РАЗПОРЕДБИ
§1 Наредбата се издава на основание чл. 21, ал. 2 от ЗМСМА, във връзка с чл. 71 и чл. 72 от ЗУТ и е приета с Решение №  122 от Протокол № 13 от 29.10.2024 г. на ОбС-Кирково.
§2 (Отм. с решение №840/09.04.2025г. по Административно дело №604/2024г. на Административния съд- Кърджали) В Наредбата за определяне и администриране на местните такси и цени на услуги на територията на община Кирково чл. 34, т.10 се изменя на:
„за издаване на съгласувателно писмо за разкопаване, съгласно Наредбата за реда и условията за извършване на строителни и монтажни работи, свързани с разкопаване” - 20.00 лв.
Срок: 7 дни

